text: Ung pige kørte med tårnhøj promille
  07 oktober 2010 kl. 07.17
  Det skulle gå galt. En 16-årig pige, der satte sig bag rattet i en lånt bil i Aabenraa, kørte med en promille på hele 2,11. Det skriver jv.dk.
   
  Køreturen endte da også med, at pigen tørnede ind i en papircontainer, så bilen rullede rundt på taget. Den fatale køretur ligger to uger tilbage i tiden, men politiet kan først nu fastlægge pigens promille, efter at hendes blodprøve er blevet analyseret.
  